pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย 24 ก.ย.เตรียมฉีดเข็ม 3 กระตุ้นภูมิเป็นวันแรก ขณะที่ 4 ต.ค.ดีเดย์ฉีดไฟเซอร์ให้นักเรียน ยันวัคซีนยังทยอยเข้ามา มั่นใจเพียงพอแน่นอน
วันเสาร์ที่ 18 กันยายน 2564
โฆษกรัฐบาลเผย 24 ก.ย.เตรียมฉีดเข็ม 3 กระตุ้นภูมิเป็นวันแรก ขณะที่ 4 ต.ค.ดีเดย์ฉีดไฟเซอร์ให้นักเรียน ยันวัคซีนยังทยอยเข้ามา มั่นใจเพียงพอแน่นอน
โฆษกรัฐบาลเผย 24 ก.ย.เตรียมฉีดเข็ม 3 กระตุ้นภูมิเป็นวันแรก ขณะที่ 4 ต.ค.ดีเดย์ฉีดไฟเซอร์ให้นักเรียน ยันวัคซีนยังทยอยเข้ามา มั่นใจเพียงพอแน่นอน ย้ํานายกฯ กําชับเร่งฉีดทุกกลุ่มให้ได้ตามเป้า
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลกําหนดแผนการกระจายวัคซีนให้กับคนทุกกลุ่ม ซึ่งตามแผนการจัดหาวัคซีนของกระทรวงสาธารณสุขจนถึงเดือนธันวาคมนี้ จะมีวัคซีนเข้ามาจํานวน 152.9 ล้านโดส เพียงพอต่อแผนการฉีดวัคซีนให้ครบ 70% ของประชากร หรือประมาณ 50 ล้านคนอย่างแน่นอน ทั้งนี้ ในช่วงตั้งแต่วันที่ 27 ก.ย.-31 ต.ค. 64 มีการเตรียมจัดสรรวัคซีนจํานวน 24 ล้านโดส แยกตามกลุ่มเป้าหมาย ดังนี้ 1.ประชาชนทั่วไป ที่มีอายุ 18 ปีขึ้นไป ทั่วประเทศ จํานวน 16.8 ล้านโดส 2.นักเรียนที่มีอายุระหว่าง 12 – 17 ปี ทั่วประเทศ จํานวน 4.8 ล้านโดส 3.แรงงานในระบบประกันสังคม 0.8 ล้านโดส 4.หน่วยงานอื่น ๆ เช่น องค์กรภาครัฐ ราชทัณฑ์ จํานวน 1.1 ล้านโดส และ 5.ผู้ที่ได้รับวัคซีน Sinovac ครบ 2 เข็ม และต้องการเข็มกระตุ้น (เข็มที่ 3) จํานวน 0.5 ล้านโดส นอกจากนี้ ในเดือนตุลาคมจะมีวัคซีนซิโนฟาร์มและโมเดอร์นาเข้ามาอีก ดังนั้น ขอให้มั่นใจว่าวัคซีนมีจํานวนเพียงพออย่างแน่นอน
โฆษกประจําสํานักนายกรัฐมนตรี กล่าวอีกว่า ในส่วนของประชาชนที่ฉีดวัคซีนเชื้อตายครบ 2 เข็มนั้น จะมีการเร่งฉีดกระตุ้นภูมิเข็ม 3 เร็วขึ้น โดยในวันที่ 24 กันยายนจะเป็นวันแรก ส่วนวัคซีนไฟเซอร์ที่เตรียมฉีดให้นักเรียนนักศึกษา อายุ 12-17 ปี จะเริ่มฉีดเข็มแรกในวันที่ 4 ตุลาคมนี้ และฉีดวัคซีนเข็มที่ 2 ในช่วงปลายเดือนตุลาคม (เนื่องจากวัคซีนไฟเซอร์ 2 เข็ม ระยะห่างจะอยู่ที่ 3-4 สัปดาห์) ส่วนการเปิดภาคเรียนที่ 2/2564 จะพิจารณาแยกตามข้อกําหนด มาตรการ และสถานการณ์ของแต่ละพื้นที่ต่อไป ทั้งนี้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กําชับให้เร่งฉีดวัคซีนให้เป็นไปตามเป้าหมายที่วางไว้ และขอบคุณคนไทยทุกคนที่ให้ความร่วมมือในการป้องกันโควิด-19 พร้อมทั้งให้กําลังใจบุคลากรทางแพทย์ที่ช่วยกันอย่างเต็มที่ด้วย
---------------------
รัฐบาลไทย-ข่าวทำเนียบรัฐบาล-นายกฯ ยืนยันการแก้ปัญหาโควิด-19 เป็นไปตามสถานการณ์ เหตุผลความจำเป็น การตัดสินใจทุกเรื่องอยู่บนข้อมูล ข้อเท็จจริง
วันพฤหัสบดีที่ 2 กันยายน 2564
นายกฯ ยืนยันการแก้ปัญหาโควิด-19 เป็นไปตามสถานการณ์ เหตุผลความจําเป็น การตัดสินใจทุกเรื่องอยู่บนข้อมูล ข้อเท็จจริง
....
วันนี้ (2 ก.ย. 64) นายกรัฐมนตรีชี้แจงในเวทีการประชุมสภาฯ ถึงการดําเนินงานของรัฐบาลในประเด็นสถานการณ์โควิด-19 ดังนี้
.
1.การปรับกลยุทธ์ด้านสาธารณสุขเพื่อรับมือกับโรคโควิดสายพันธุ์เดลตา ทั้งมาตรการภาพรวมและมาตรการระดับบุคคล ทําให้สามารถควบคุมการแพร่ระบาดได้
.
2.การรับมือกับโรคโควิดมาอย่างต่อเนื่องตั้งแต่ปี 63 พร้อมการคิดค้นสูตรฉีดวัคซีน “ไขว้ชนิด” และการฉีดบูสเตอร์โดสให้บุคลากรด่านหน้า - กลุ่มเสี่ยง
.
3.มาตรการฟื้นฟูเศรษฐกิจของประเทศ รวมถึง Factory Sandbox เพื่อป้องกันการแพร่ระบาดในโรงงาน ช่วยแรงงานภาคการส่งออกกว่า 3 ล้านคน ให้สามารถขับเคลื่อนเศรษฐกิจประเทศต่อไปได้
.
4.การเร่งจัดหาวัคซีนให้เพียงพอ ซึ่งรัฐบาลได้ทําทุกวิถีทางและติดต่อขอซื้อวัคซีนจากผู้ผลิตมาโดยตลอด โดยขณะนี้ได้ฉีดวัคซีนให้ประชาชนแล้วกว่า 30 ล้านโดส คิดเป็นอันดับที่ 25 ของโลก
.
5.การไม่เข้าร่วม COVAX ไม่ใช่การตัดสินใจที่ผิดพลาด แต่เป็นการพิจารณาอย่างรอบคอบถึงผลได้ผลเสียต่อประเทศชาติโดยรวม ทําให้ไทยได้รับวัคซีนแอสตร้าฯ จากบริษัทโดยตรงแล้ว 13.8 ล้านโดส ซึ่งสูงกว่าหลายประเทศที่ได้รับจาก COVAX
.
6.รัฐบาลก็ไม่ได้นิ่งนอนใจเรื่องการรับมือไวรัสกลายพันธุ์ คณะแพทย์และผู้เชี่ยวชาญจึงได้ศึกษาหาแนวทางการฉีดวัคชีน “แบบไขว้” เพื่อเพิ่มประสิทธิภาพ และฉีดในระยะเวลาที่เร็วขึ้น
.
7.เหตุผลที่รัฐบาลยังใช้ซิโนแวค เนื่องจาก WHO ย้ําเสมอว่าวัคซีนทุกชนิดมีประสิทธิภาพ “กันป่วย – กันตาย” และซิโนแวคเป็นวัคซีนเชื้อตาย และมีผลข้างเคียงน้อยอยู่ในเกณฑ์ที่ยอมรับได้
.
8.ขอให้ระมัดระวังการด้อยค่าวัคซีน เพราะอาจกระทบความสัมพันธ์ระหว่างประเทศ
.
9.ความสําเร็จในการรับมือ “เดลตา” โดยช่วงที่ผ่านมามีผู้หายป่วยกลับบ้านสูงขึ้นกว่าผู้ป่วยรายใหม่ ยอดผู้ป่วยรักษาตัวใน รพ. ลดลงอย่างต่อเนื่อง ซึ่งเป็นผลดีกับระบบสาธารณสุข
.
10.ประเทศไทยรับมือการระบาดระลอกนี้ได้ดีกว่าค่าเฉลี่ยทั่วโลก และยอดการฉีดวัคซีนก็ไม่ได้ล่าช้าที่สุด หรือฉีดให้ประชาชนได้น้อยที่สุดอย่างที่ถูกกล่าวอ้าง
.
อ่านเพิ่มเติม คลิกhttps://www.thaigov.go.th/news/contents/details/45445
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ศุลกากรท่าเรือกรุงเทพ” จัดทำ “คู่มือประชาชน”
วันศุกร์ที่ 31 ธันวาคม 2564
“ศุลกากรท่าเรือกรุงเทพ” จัดทํา “คู่มือประชาชน”
เป็นของขวัญปีใหม่ตามนโยบายรัฐบาล “เน้นถูกต้อง สะดวก รวดเร็ว สุจริต เป็นธรรม และโปร่งใส ตามมาตรฐานสากล”
ตามที่รัฐบาลได้มีนโยบายมอบของขวัญปีใหม่ 2565 ด้วยการให้หน่วยงานรัฐ
ร่วมกันหามาตรการโครงการเพื่อมอบเป็นของขวัญปีใหม่ให้กับคนไทยนั้น นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ รองอธิบดีกรมศุลกากร ได้ขานรับนโยบายรัฐบาลโดยได้ให้นโยบายด้านมาตรการที่สร้างความสะดวกทางการค้าและรักษาระดับความระมัดระวังสินค้านําเข้า ส่งออกที่เป็นของผิดกฎหมายอย่างเคร่งครัด
โดยนางนิภาวรรณ ใยบัวเทศ รักษาราชการแทนผู้อํานวยการสํานักงานศุลกากรท่าเรือกรุงเทพ และนางสาววรรณา ผู้อุตส่าห์ ผู้อํานวยการส่วน 1 เปิดเผยว่าจากข้อมูลของการท่าเรือแห่งประเทศไทยนั้น ท่าเรือกรุงเทพ ปีงบฯ 64 มีเรือเทียบท่า 4,170 เที่ยว มีตู้สินค้าผ่านท่า 1.438 ล้าน ที.อี.ยู. และคาดการณ์ปีงบฯ 65 จะมีตู้สินค้าผ่านท่าที่ท่าเรือกรุงเทพกว่า 1.43 ล้าน ที.อี.ยู เช่นกัน ซึ่งถือเป็นสัญญาณการฟื้นตัวของเศรษฐกิจ
ด้านนายประสิทธิ์ ดีจงเจริญ ผู้อํานวยการศูนย์เอกซเรย์และเทคโนโลยีศุลกากร สํานักงานศุลกากรท่าเรือกรุงเทพ กล่าวว่า ศูนย์เอกซเรย์ฯ ซึ่งดูแลทั้งสินค้านําเข้า ส่งออก และผ่านแดน จึงได้จัดทําคู่มือสําหรับประชาชนฉบับออนไลน์ขึ้นเพื่อมอบเป็นของขวัญปีใหม่ 2565 แก่ประชาชนตามนโยบายรัฐบาลและกรมศุลกากร โดยสามารถติดตามได้ที่ https://bit.ly/3sLX2UG
หรือสแกน QR Code
นายประสิทธิ์ กล่าวเพิ่มเติมว่า “คู่มือสําหรับประชาชนดังกล่าวเป็นมาตรฐานการให้บริการของศูนย์เอกซเรย์ฯ ซึ่งจะช่วยอํานวยความสะดวกทางการค้าเพิ่มขึ้นและสร้างความเข้าใจที่ถูกต้องตรงกันในระเบียบขั้นตอนการปฏิบัติพิธีการศุลกากรทั้งเจ้าหน้าที่และประชาชนที่มาใช้บริการ เพื่อให้เกิดความถูกต้อง สะดวก รวดเร็ว สุจริต เป็นธรรมและโปร่งใสตามมาตรฐานสากลเพื่อให้สอดคล้องกับนโยบายพลิกโฉม
ประเทศของรัฐบาล”
รัฐบาลไทย-ข่าวทำเนียบรัฐบาล-ดีอีเอส พบข่าวปลอมเชื่อมโยงกลโกงออนไลน์คนสนใจมาก
วันอาทิตย์ที่ 24 กรกฎาคม 2565
ดีอีเอส พบข่าวปลอมเชื่อมโยงกลโกงออนไลน์คนสนใจมาก
ดีอีเอส พบข่าวปลอมเชื่อมโยงกลโกงออนไลน์คนสนใจมาก
ดีอีเอสพบข่าวปลอมที่เชื่อมโยงกับกลโกงออนไลน์ยอดฮิตทั้งสินเชื่อ-เงินกู้เถื่อนปลอมไลน์หลอกยืมเงินแก๊งคอลเซ็นเตอร์แอบอ้างเป็นไปรษณีย์ไทยยกขบวนติด10อันดับคนสนใจสูงสุดประจําสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 15-21ก.ค.65โดยศูนย์ต่อต้านข่าวปลอมพบการเพิ่มขึ้นของข่าวปลอมที่แอบอ้างชื่อกรมพัฒนาธุรกิจการค้าให้ใบอนุญาตกับบุคคลหรือนิติบุคคลเพื่อดําเนินธุรกิจเงินกู้นอกระบบ-สินเชื่อ/เงินกู้ออนไลน์รวมทั้งมีข่าวปลอมที่สอดคล้องกับสถานการณ์กลโกงออนไลน์ยอดนิยมอย่างเช่นการปลอมไลน์หลอกยืมเงินแก๊งคอลเซ็นเตอร์แอบอ้างเรื่องพัสดุตกค้างเป็นต้นโดยข่าวปลอมในกลุ่มนี้ได้รับความสนใจอย่างมากจากประชาชนที่รับข่าวสารผ่านออนไลน์/โซเชียล
โดยข่าวปลอมที่มีคนสนใจสูงสุด10อันดับแรกมีดังนี้1.กรมพัฒนาธุรกิจการค้าอนุญาตใบทะเบียนพาณิชย์นางสาวอัญทริกาดําเนินโฉมประกอบธุรกิจเงินกู้นอกระบบแบบออนไลน์2.ไปรษณีย์ไทยโทรแจ้งประชาชนว่ามีพัสดุตกค้าง3.ไลน์ขอยืมเงินจากบุคคลมีชื่อเสียงและเจ้าหน้าที่ระดับสูงของภาครัฐ4.กรมสรรพากรกําหนดให้พระทุกรูปต้องเสียภาษีผ่านบัญชีกลางของวัด5.ธอส.โทรสอบถามเลขบัญชีเพื่อโอนเงินให้2,000บาท
6. PTT Stationจําหน่ายบัตรเติมน้ํามันราคาพิเศษ890บาท7.กรุงไทยปล่อยสินเชื่อใจปล้ําให้ยืม100,000บาทผ่อนเดือนละ300บาทผ่านไลน์@095vlabw 8.ประชาชนที่ไม่ฉีดวัคซีนเข็ม3ไม่สามารถพบแพทย์ได้9.ต้นมะแว้งนกช่วยรักษามะเร็งปากมดลูกและ10.ธนบัตรรูปแบบใหม่เป็นแบงค์ปลอมใช้ชําระหนี้ตามกฎหมายไม่ได้ตามลําดับ
สําหรับภาพรวมสัปดาห์ล่าสุดนี้มีข้อความที่เข้ามาทั้งสิ้น11,864,545ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน350 ข้อความรวมเรื่องที่ต้องดําเนินการตรวจสอบ185เรื่องโดยเป็นข่าวเกี่ยวกับโควิด31เรื่อง
“แนะนําให้ประชาชนรอบคอบในการรับข้อมูลข่าวสารผ่านโซเชียลตรวจสอบให้รอบด้านเลือกเชื่อเลือกแชร์โดยสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*******************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” มุ่งมั่นขจัดปัญหายาเสพติด ผลักดันกระทรวงยุติธรรมสร้างความเข้าใจ ประมวลกฎหมายยาเสพติดฉบับใหม่ เน้นตัดวงจรการเงิน
วันอังคารที่ 21 ธันวาคม 2564
โฆษกรัฐบาลเผย “นายกฯ” มุ่งมั่นขจัดปัญหายาเสพติด ผลักดันกระทรวงยุติธรรมสร้างความเข้าใจ ประมวลกฎหมายยาเสพติดฉบับใหม่ เน้นตัดวงจรการเงิน
โฆษกรัฐบาลเผย “นายกฯ” มุ่งมั่นขจัดปัญหายาเสพติด ผลักดันกระทรวงยุติธรรมสร้างความเข้าใจ ประมวลกฎหมายยาเสพติดฉบับใหม่ เน้นตัดวงจรการเงิน ตั้งเป้ายึดทรัพย์เครือข่ายยาเสพติด 10,000 ล้านบาท ในปี 2565
วันที่ 21 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งมั่นอยากให้ยาเสพติดลดน้อยหมดไปจากประเทศ ผลักดันกระทรวงยุติธรรมแก้ปัญหายาเสพติดเชิงรุก บูรณาการการทํางาน มุ่งตัดวงจรการลักลอบค้ายาเสพติด โดยได้มีการประกาศใช้ประมวลกฎหมายยาเสพติดฉบับใหม่ ซึ่งมีผลบังคับใช้ในวันที่ 9 ธ.ค. 2564 ที่ผ่านมา ซึ่งเป็นการปรับปรุงกฎหมายยาเสพติดรวม 24 ฉบับ ให้เป็นฉบับเดียว มุ่งเน้นการจับและขยายผลไปสู่การยึดทรัพย์และดําเนินคดีตาม พ.ร.บ.มาตรการสมคบ กฎหมายฟอกเงิน และกฎหมายรัษฎากร เป็นหลัก แทนแนวทางเดิมที่เน้นการปราบปรามและการจับกุมเพียงอย่างเดียว โดยเชื่อว่าจะนําไปสู่การป้องกัน ปราบปรามยาเสพติดอย่างเป็นระบบ มุ่งทําลายโครงสร้างเครือข่ายการค้ายาเสพติด รวมถึงการวางกรอบลงโทษผู้กระทําความผิดที่เหมาะสมและยุติธรรม
โฆษกรัฐบาลกล่าวเพิ่มเติมว่า การปรับปรุงประมวลยาเสพติดฉบับใหม่ เป็นการปรับกรอบแนวคิดและสร้างการทํางานที่แตกต่างไปจากเดิม อาทิ การริบทรัพย์สินไม่ผูกพันกับผลของคดีอาญา การริบทรัพย์สินตามมูลค่า การให้เครื่องมือทางกฎหมายกับเจ้าหน้าที่ ในการยึดหรืออายัดทรัพย์สินในกรณีเร่งด่วน ก่อนมีคําสั่งตรวจสอบทรัพย์สิน ซึ่งประมวลกฎหมายยาเสพติดใหม่นี้ ทําให้การดําเนินการริบทรัพย์สินทํางานได้ง่ายขึ้นกว่าเดิมและสามารถเดินหน้าได้อย่างต่อเนื่อง ขณะเดียวกัน ยังป้องกันการยักย้ายถ่ายเททรัพย์สิน
ในปีงบประมาณ 2565 รัฐบาลโดยกระทรวงยุติธรรมคาดการณ์เป้าหมายทรัพย์จากเครือข่ายค้ายาเสพติดที่จะถูกยึดมูลค่า 10,000 ล้านบาท โดยจะนํามาเป็นเงินสินบนต่อผู้แจ้งเบาะแส 5% หรือ 500 ล้านบาท สําหรับข้าราชการและเจ้าหน้าที่ผู้ปฏิบัติติงานจะได้รับเงินรางวัล 25% หรือ 2,500 ล้านบาท ซึ่งเป็นไปตามกฎหมาย
“นายกฯ เน้นย้ําและมีความมุ่งมั่นในการแก้ปัญหายาเสพติด เน้นบูรณาการทํางานร่วมกันเพื่อตัดวงจรการค้ายาเสพติด ขณะเดียวกันก็เร่งทํางานคู่ขนาน ส่งเสริมความรู้ความเข้าใจ ทั้งผู้ปฏิบัติงานและประชาชนทั่วไปด้วย ในดําเนินมาตรการภายใต้กฎหมายยาเสพติดฉบับใหม่นั้น โดยมีเป้าหมายและวัตถุประสงค์สูงสุด คือ การแก้ปัญหายาเสพติดที่มีมายาวนานและเรื้อรังในประเทศไทย” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ มุ่งเดินหน้าผลักดันศักยภาพ ตามแนวยุทธศาสตร์ไทยเป็นศูนย์กลางสุขภาพนานาชาติ (Medical Hub)
วันศุกร์ที่ 15 เมษายน 2565
โฆษกรัฐบาล เผย นายกฯ มุ่งเดินหน้าผลักดันศักยภาพ ตามแนวยุทธศาสตร์ไทยเป็นศูนย์กลางสุขภาพนานาชาติ (Medical Hub)
โฆษกรัฐบาล เผย นายกฯ มุ่งเดินหน้าผลักดันศักยภาพ ตามแนวยุทธศาสตร์ไทยเป็นศูนย์กลางสุขภาพนานาชาติ (Medical Hub)
วันที่ 15 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการดําเนินนโยบายให้ไทยเป็นศูนย์กลางสุขภาพนานาชาติ หรือ Medical Hub นายกรัฐมนตรีเห็นศักยภาพ และขีดความสามารถของประเทศ เกี่ยวกับมาตรการด้านสาธารณสุขและการบริการของไทยที่ได้รับการยอมรับจากทั่วโลก รัฐบาลจึงได้วางนโยบายกําหนดยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ หรือ Medical Hub ภายในระยะ 10 ปี นับตั้งแต่ ปี พ.ศ. 2559-2568 เพื่อยกระดับมาตรฐานการดูแลสุขภาพในเชิงของการท่องเที่ยว เพื่อเป็นโอกาสต่อยอดสู่การสร้างอาชีพให้ประชาชน
โดยล่าสุด ที่ประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) ครั้งที่ 1/2565 เมื่อวันที่ 11 เมษายน 2565 ได้มีมติเห็นชอบแนวทางสนับสนุนให้ประเทศไทยเป็นศูนย์กลางทางการแพทย์และสุขภาพ 5 เรื่อง ได้แก่ (1.) แนวทางการพัฒนาระเบียงเศรษฐกิจสุขภาพอันดามัน (Andaman Wellness Corridor : AWC) เพื่อฟื้นฟูเศรษฐกิจระหว่างการระบาดและหลังการระบาดของโรคโควิด 19 ในกลุ่มจังหวัดภาคใต้ฝั่งอันดามัน ได้แก่ ภูเก็ต กระบี่ พังงา และระนอง (2.) แนวทางการพัฒนาต้นแบบ Wellness Industry ด้วยนวัตกรรมสีเขียว (Green Medicine) และเศรษฐกิจสร้างสรรค์ (3.) แนวทางการพัฒนาการเป็นศูนย์กลางกัญชาโลกในรูปแบบโลกเสมือนจริง (4.) การบริการรักษาพยาบาลเฉพาะทางขั้นสูง (World Class Super Center) ได้แก่ จัดตั้งโรงพยาบาลเฉพาะทางขั้นสูงเพื่อการรักษาโรคมะเร็ง และ (5.) การให้ประเทศไทยเป็นศูนย์กลางการเรียนการสอนทางการแพทย์ โดยการเพิ่มกําลังการผลิตแพทย์รองรับนโยบาย Medical Hub ทั้งหลักสูตรแพทยศาสตร์นานาชาติ และหลักสูตรการแพทย์แผนไทยและการแพทย์ทางเลือก
นายธนกร กล่าวว่า นายกรัฐมนตรี เล็งเห็นถึงความสําคัญของการเตรียมพร้อมเพื่อพัฒนาระบบสาธารณสุขเพื่อต่อยอดรองรับการพัฒนาสร้างโอกาสทางการแข่งขัน โดยเฉพาะอย่างยิ่งเมื่อโลกกําลังเผชิญกับความท้าทายจากการแพร่ระบาดของไวรัสโควิด-19 ที่ส่งผลกระทบต่อเศรษฐกิจ สังคม และระบบสาธารณสุขของทุกประเทศ โดยนายกรัฐมนตรีจึงใช้โอกาสนี้ กําชับให้ทุกหน่วยงานเร่งดําเนินการ และติดตามความก้าวหน้า เพื่อให้เป็นไปตามแนวทางที่กําหนด มุ่งสู่การเป็นศูนย์กลางสุขภาพนานาชาติ Medical Hub ได้อย่างสมบูรณ์แบบ รองรับการฟื้นตัวทางเศรษฐกิจในช่วงหลังโควิด–19 ซึ่งจะสามารถสร้างเม็ดเงิน สร้างรายได้ให้กับอุตสาหกรรมการท่องเที่ยว รวมถึงการแพทย์ของประเทศ สร้างความสามารถในการแข่งขันให้กับประเทศในภูมิภาคได้อีกด้วย
รัฐบาลไทย-ข่าวทำเนียบรัฐบาล-ออมสิน ฉลองความสำเร็จ ปล่อยสินเชื่อห่วงใยเพื่อสู้ภัยโควิด-19 เติมสภาพคล่องช่วยคนไทย 1 ล้านคน ตามนโยบายรัฐบาล
วันพฤหัสบดีที่ 18 สิงหาคม 2565
ออมสิน ฉลองความสําเร็จ ปล่อยสินเชื่อห่วงใยเพื่อสู้ภัยโควิด-19 เติมสภาพคล่องช่วยคนไทย 1 ล้านคน ตามนโยบายรัฐบาล
ตามที่ ธ.ออมสินได้รับมอบหมายจากรัฐบาลและ ก.คลัง ให้ช่วยเหลือ ปชช.ที่ได้รับผลกระทบจาก COVID-19 ผ่านมาตรการช่วยเหลือต่างๆ มาอย่างต่อเนื่อง ล่าสุดประสบความสําเร็จการปล่อยสินเชื่อโครงการ “สินเชื่อห่วงใย (เพื่อสู้ภัยโควิด-19)” ครบวงเงิน 10,000 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารออมสินได้รับมอบหมายจากรัฐบาลและกระทรวงการคลัง ให้ช่วยเหลือประชาชนที่ได้รับผลกระทบจากสถานการณ์การแพร่ระบาดของ COVID-19 ผ่านมาตรการช่วยเหลือต่าง ๆ มาอย่างต่อเนื่อง ล่าสุดธนาคารประสบความสําเร็จในการปล่อยสินเชื่อโครงการ “สินเชื่อห่วงใย (เพื่อสู้ภัยโควิด-19)” ครบวงเงิน 10,000 ล้านบาท ซึ่งเป็นอีกหนึ่งมาตรการจากธนาคารโดยการสนับสนุนของรัฐบาล ที่สามารถช่วยเหลือประชาชน จํานวน 1 ล้านราย ให้ได้มีเม็ดเงินหมุนเวียนใช้สอย เพิ่มสภาพคล่องในครอบครัว ซึ่งเป็นการปล่อยสินเชื่อผ่าน แอปพลิเคชัน MyMo ทั้งหมด ลูกค้าไม่ต้องไปติดต่อสาขา ทําให้สามารถอนุมัติสินเชื่อให้ประชาชนจํานวนมากได้อย่างรวดเร็ว โดยตลอดระยะเวลากว่า 2 ปีที่ผ่านมา ธนาคารได้ให้สินเชื่อช่วยเหลือประชาชนไปแล้วมากกว่า 6 ล้านคน และถือเป็นหนึ่งใน 45 โครงการที่สามารถช่วยฟื้นฟูและบรรเทาภาระให้กับประชาชนรายย่อย SMEs และภาคธุรกิจ ให้เดินหน้าต่อไปได้
ทั้งนี้ สินเชื่อห่วงใย (เพื่อสู้ภัยโควิด-19) วงเงินโครงการ 10,000 ล้านบาท เพื่อเพิ่มสภาพคล่องในชีวิตประจําวันให้แก่ผู้ได้ผลกระทบจาก COVID-19 ให้กู้รายละไม่เกิน 10,000 บาท อัตราดอกเบี้ยคงที่เพียงร้อยละ 0.35 ต่อเดือน พร้อมเงื่อนไขพิเศษ ไม่ต้องมีผู้ค้ําและไม่ต้องมีหลักประกันการกู้ รวมถึงผ่อนปรนให้ผู้กู้ไม่ต้องชําระทั้งเงินต้นและดอกเบี้ย 6 งวดแรก กําหนดระยะเวลาชําระคืนเงินกู้ไม่เกิน 2 ปี โดยยื่นกู้ผ่านช่องทางแอปพลิเคชัน MyMo
https://www.gsb.or.th/news/gsbpr28-65/
รัฐบาลไทย-ข่าวทำเนียบรัฐบาล-CESA approves 4 economic stimulus measures to promote cloud service investment and tech startups
วันอังคารที่ 7 ธันวาคม 2564
CESA approves 4 economic stimulus measures to promote cloud service investment and tech startups
CESA approves 4 economic stimulus measures to promote cloud service investment and tech startups
December 3, 2021, atBhakdiBodinBuilding, Government House, Prime Minister and Defense MinisterGen. Prayut Chan-o-chapresided over the 5/2021 meeting of theCommittee for Economic Situation Administration(CESA)where4economic and investment stimulusmeasures have been approved:1)a measure to attract high-potential foreigners; 2) promotion of cloud service investment; 3) investment promotion oftech startups; and 4)promotion offoreign filmmakinginThailand. Government SpokespersonThanakornWangboonkongchanadisclosed gist of the meeting as follows:
The Prime Minister stated that the aim for “Transforming Thailand” is to increase national revenues, which needs collaboration betweenthepublic and private sectors. The rebound of Thailand’s GDP to a 1.2% growthis a result ofthe Government’s effort tocontrol the spread of COVID-19 pandemicandimplement various economic stimulus measures, such as, the Half-Half scheme,anddomestic tourism promotion. As for the new variant “Omicron”, immediate action has been taken to barentering of travelers from the risk countries, whilepeople at a high risk of infection have all been traced and contacted toundergo RT-PCR retest.
The Prime Minister added thatin promotinginvestmentnowadays, implementation of stimulus measures is more appropriate than provision of investment privileges or tax measures.The Government strives to support the investment in cloud services and data center in order to drivethe Digital Thailand. Ministry of Energy and Ministry of Interior have been assigned to prepareforand ensureenergy stability since the S-Curve industries require stable power systemand circular energy. Proper ecosystem, i.e., revision of related laws and tax system, will also be undertakento promote tech startups businessesrun by new generation entrepreneurs.The Prime Minister emphasized that the Government has placed much importance on the investment in new generations and youths since it is the investment for the country’s future. Hereiterated that transforming Thailand has to be done in an immediate and timely manner, andinstructed all concerned agencies to set the implementation timeline to 1-3 months to ensure concrete progress.
รัฐบาลไทย-ข่าวทำเนียบรัฐบาล-รัฐบาลเดินหน้าจัดสรรที่ดินทำกิน สร้างความมั่นคงแก่ประชาชน
วันจันทร์ที่ 21 กุมภาพันธ์ 2565
รัฐบาลเดินหน้าจัดสรรที่ดินทํากิน สร้างความมั่นคงแก่ประชาชน
วันอาทิตย์ที่ 20 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาที่ดินทํากินให้แก่ประชาชน โดยจัดสรรที่ดินแก่ประชาชนแล้วกว่า 850,000 ไร่ มีการพัฒนาระบบน้ํา ทําโรงไฟฟ้าชุมชน ส่งเสริมการพัฒนาการปลูกพืชที่ราคาตกต่ําให้มีราคาสูงขึ้น รวมถึงสนับสนุนการสร้างที่ดินป่าชายเลน และปรับปรุงที่ดินเสื่อมสภาพ นอกจากนี้ ยังได้ปรับปรุงแผนที่แนวเขตที่ดินของรัฐแบบบูรณาการ หรือ One Map เพื่อเพิ่มประสิทธิภาพการจัดสรรและการวางแผนใช้ประโยชน์ที่ดิน ซึ่งดําเนินการเสร็จแล้วใน 22 จังหวัด เหลืออีก 44 จังหวัดที่จะดําเนินการต่อไป โดยมีเป้าหมายเพื่อบริหารจัดการที่ดินอย่างเป็นธรรม สร้างความมั่นคงด้านที่อยู่อาศัยและทํากิน สร้างอาชีพ สร้างรายได้ที่ยั่งยืนแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำถวายพระพรชัยมงคล ในพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2565 ของ พลเอก ประยุทธ์ จันทร์โอชา นายกรัฐมนตรี
วันพุธที่ 4 พฤษภาคม 2565
คําถวายพระพรชัยมงคล ในพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2565 ของ พลเอก ประยุทธ์  จันทร์โอชา นายกรัฐมนตรี
คําถวายพระพรชัยมงคล ในพิธีถวายพระพรชัยมงคลพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2565 ของ พลเอก ประยุทธ์  จันทร์โอชา นายกรัฐมนตรี วันพุธที่ 4 พฤษภาคม พุทธศักราช 2565 เวลา 19.00 น. ณ ทําเนียบรัฐบาล
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของปวงชนชาวไทยทุกหมู่เหล่า พร้อมทั้งผู้ที่มาชุมนุมกัน ณ ที่แห่งนี้ มีความปีติโสมนัสเป็นล้นพ้นที่ได้มาแสดงความจงรักภักดี และแสดงความสํานึกในพระมหากรุณาธิคุณอันหาที่สุดมิได้ในวันนี้
นับแต่ใต้ฝ่าละอองธุลีพระบาท เสด็จเถลิงถวัลยราชสมบัติเป็นพระมหากษัตริย์ รัชกาลที่ ๑๐ แห่งพระบรมราชจักรีวงศ์ ทรงอุทิศพระองค์ปฏิบัติพระราชกรณียกิจนานัปการ ด้วยพระราชวิริยอุตสาหะ และพระราชหฤทัยแน่วแน่ที่จะสร้างความรุ่งเรืองวัฒนาสถาพรให้แก่ประเทศชาติ โครงการในพระราชดําริน้อยใหญ่ที่ทรงรักษา สืบสาน และต่อยอด ได้ยังประโยชน์มหาศาลในการเสริมสร้างความมั่นคงในการดํารงชีวิตแก่อาณาราษฎรภายใต้พระบรมโพธิสมภาร ตลอดจนพระราชทานความช่วยเหลือแก่ปวงประชาในยามประสบทุกข์ภัยต่าง ๆ น้ําพระราชหฤทัยอันเปี่ยมด้วย พระเมตตาอาทร ยังความปลื้มปีติแก่พสกนิกรทุกหมู่เหล่า พระมหากรุณาธิคุณอันหาที่สุดมิได้นี้ ได้ประจักษ์ชัดแจ้งแก่ปวงข้าพระพุทธเจ้า และจักเทิดทูนไว้เหนือเศียรเกล้าสืบไป
ในศุภวาระอันเป็นมงคลยิ่งนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออาราธนาคุณพระศรีรัตนตรัยและพลานุภาพแห่งสรรพสิ่งศักดิ์สิทธิ์ในสากล อีกทั้งพระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสําราญ พระบารมีแผ่ไพศาลทั่วทิศานุทิศ มีพระราชประสงค์จํานงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทยตราบจิรัฐิติกาล
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขันน็อต กระทรวงยุติธรรม นำเทคโนโลยี มาปรับใช้ เพิ่มอำนวยความสะดวก-แก้ปัญหาให้ประชาชน
วันศุกร์ที่ 15 กรกฎาคม 2565
รัฐมนตรีว่าการกระทรวงยุติธรรม ขันน็อต กระทรวงยุติธรรม นําเทคโนโลยี มาปรับใช้ เพิ่มอํานวยความสะดวก-แก้ปัญหาให้ประชาชน
รัฐมนตรีว่าการกระทรวงยุติธรรม ขันน็อต กระทรวงยุติธรรม นําเทคโนโลยี มาปรับใช้ เพิ่มอํานวยความสะดวก-แก้ปัญหาให้ประชาชน โชว์ผลงาน เปิดไกล่เกลี่ยออนไลน์ มีคนไทยวิดีโอคอลมาจากอเมริกา จี้ ต่อยอดนําเทคโนโลยีของต่างประเทศมาปรับใช้
วันที่ 15 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ขณะนี้ รัฐบาล อยากให้ทุกภาคส่วนนําเทคโนโลยี มาปรับใช้ในการอํานวยความสะดวกให้กับประชาชน รวมถึงให้ศึกษาเทคโนโลยีของต่างประเทศ เพื่อนํามาพัฒนาปรับใช้ ให้ทันกับความเปลี่ยนแปลงของยุคสมัย ตนจึงสั่งการให้ทุกกรม ของกระทรวงยุติธรรม เร่งขับเคลื่อนเพิ่มเติมในเรื่องนี้
นายสมศักดิ์ กล่าวอีกว่า การนําเทคโนโลยีมาปรับใช้นั้น เราได้มีการนํามาใช้เพื่ออํานวยความสะดวกประชาชน รวมถึงช่วยแก้ปัญหาแล้ว เช่น การร้องทุกข์ออนไลน์ เราได้มีศูนย์ยุติธรรมสร้างสุข ที่เปิดให้ประชาชนที่ได้รับความเดือดร้อนต่างๆ สามารถมาขอความช่วยเหลือได้ หากเป็นคดีความ เราก็มีให้คําปรึกษาการดําเนินคดี พร้อมมีทนายช่วยเหลือแบบไม่มีค่าใช้จ่าย
“หรือล่าสุด กระทรวงยุติธรรม มีการจัดงานไกล่เกลี่ยหนี้สิน ซึ่งเปิดให้ผู้ที่ไม่สะดวกเดินทางมา หรือ อยู่ต่างประเทศ สามารถเข้าร่วมไกล่เกลี่ยแบบออนไลน์ได้ โดยผลการไกล่เกลี่ย ก็เหมือนกับคนที่เดินทางมาด้วยตัวเองทุกอย่าง ซึ่งก็เป็นการเพิ่มความสะดวกให้กับประชาชน อย่างบางราย วิดีโอคอลมาจากอเมริกา ผมก็ช่วยไกล่เกลี่ยด้วยตัวเอง ดังนั้น จากนี้ ผมจะเร่งให้ทุกหน่วยงาน นําเทคโนโลยี มาใช้ให้มากขึ้น เพื่อให้ประชาชนเข้าถึงการบริการของภาครัฐ และเข้าถึงสิทธิประโยชน์ของตัวเอง” รมว.ยุติธรรม กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 18 มิถุนายน 2564 พนักงานติดเชื้อไวรัส COVID-19 จำนวน 1 ราย
วันศุกร์ที่ 18 มิถุนายน 2564
ประกาศ ขสมก. ประจําวันที่ 18 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 18 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 18 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานเก็บค่าโดยสารรถปรับอากาศ สาย 137 เขตการเดินรถที่ 4
รัฐบาลไทย-ข่าวทำเนียบรัฐบาล-เปิดมอเตอร์เวย์ M6 บางปะอิน-นครราชสีมา ใช้ฟรี ช่วงปีใหม่ 2565ช่วงปีใหม่ 2565
วันอังคารที่ 4 มกราคม 2565
เปิดมอเตอร์เวย์ M6 บางปะอิน-นครราชสีมา ใช้ฟรี ช่วงปีใหม่ 2565ช่วงปีใหม่ 2565
วันพุธที่ 29 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนที่จะเดินทางในวันหยุดยาวช่วงเทศกาลปีใหม่ 2565 จึงเปิดทางหลวงพิเศษระหว่างเมือง หรือ มอเตอร์เวย์ หมายเลข 6 สายบางปะอิน-นครราชสีมา ช่วง อ.ปากช่อง – อ.สีคิ้ว ระยะทาง 36 กม. ให้ใช้บริการฟรีเป็นการชั่วคราว เพื่ออํานวยความสะดวกแก่ประชาชน แบ่งเบาการจราจรบน ถ.มิตรภาพ ช่วงผ่านเขื่อนลําตะคอง จ.นครราชสีมา โดยวันที่ 29-31 ธ.ค.64 เปิดสําหรับขาออกจาก กทม. และวันที่ 1-4 ม.ค.65 เปิดสําหรับขาเข้า กทม. ใช้บริการได้เฉพาะรถยนต์ส่วนบุคคล 4 ล้อเท่านั้น ความเร็วไม่เกิน 80 กม./ชม. และห้ามจอดรถลงมาถ่ายรูปหรือทําธุระอื่นใดเด็ดขาด เพื่อความปลอดภัยในการเดินทาง ทั้งนี้ หากมีเหตุฉุกเฉินขอความช่วยเหลือได้ที่ สายด่วนตํารวจทางหลวง 1193
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- โฆษกรัฐบาล เผย “นายกฯ” ติดตามการแก้ไขปัญหาหนี้ภาคครัวเรือนและเกษตรกร ขณะที่ ธ.ก.ส. รับไม้ส่งผู้แทนสาขาลงพื้นที่ ตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
วันพุธที่ 16 กุมภาพันธ์ 2565
โฆษกรัฐบาล เผย “นายกฯ” ติดตามการแก้ไขปัญหาหนี้ภาคครัวเรือนและเกษตรกร  ขณะที่ ธ.ก.ส. รับไม้ส่งผู้แทนสาขาลงพื้นที่ ตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
โฆษกรัฐบาล เผย “นายกฯ” ติดตามการแก้ไขปัญหาหนี้ภาคครัวเรือนและเกษตรกร  ขณะที่ ธ.ก.ส. รับไม้ส่งผู้แทนสาขาลงพื้นที่ ตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
วันที่ 16 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีกว่าการกระทรวงกลาโหม ได้กําหนดนโยบายให้ปี 2565 เป็นปีแห่งการแก้หนี้ภาคครัวเรือน สั่งการให้หน่วยงานที่เกี่ยวข้องเร่งติดตามดําเนินการช่วยเหลือเกษตรกรที่ได้รับผลกระทบ จากสถานการณ์การแพร่ระบาดของเชื้อไวรัสโควิด-19 ราคาผลผลิตตกต่ํา ภัยธรรมชาติ ล่าสุดธนาคารเพื่อการเกษตรและสหกรณ์การเกษตร (ธ.ก.ส.) ในฐานะธนาคารของรัฐ ได้ดําเนินการให้ผู้แทนแต่ละสาขาเข้าพบลูกค้าทุกรายเพื่อสอบถามข้อมูลการประกอบอาชีพและรายได้ พร้อมกําหนดแนวทางบริหารจัดการหนี้ให้เหมาะสมกับศักยภาพของลูกค้าแต่ละราย ควบคู่การเติมสินเชื่อใหม่ ในการฟื้นฟูอาชีพอย่างยั่งยืน พร้อมช่วยเหลือลูกค้าเงินกู้ ทั้งเกษตรกร บุคคล ผู้ประกอบการ และสถาบันเกษตรกร ที่ได้รับผลกระทบ
โฆษกประจําสํานักนายกรัฐมนตรี กล่าวเพิ่มเติมว่า ขณะนี้มีเกษตรกรที่ใช้บริการสินเชื่อจาก ธ.ก.ส. จํานวน 4.83 ล้านราย การให้พนักงานของ ธ.ก.ส. ลงพื้นที่พบลูกค้าเพื่อสอบถามข้อมูลการประกอบอาชีพ ที่มาของรายได้มาประเมิน โดยวิเคราะห์ศักยภาพสมรรถนะและความสามารถในการประกอบอาชีพ ความสามารถในการชําระหนี้ เพื่อทําการบริหารจัดการหนี้ให้เหมาะสมกับลูกค้าแต่ละราย รวมถึงการเติมสินเชื่อใหม่เพื่อฟื้นฟูอาชีพ รวมถึงพิจารณาช่วยเหลือลูกค้าที่มีหนี้สินเป็นภาระหนัก เนื่องจากรายได้ครัวเรือนลดลงหรือไม่ได้มีรายได้เพียงพอเพราะเหตุผิดปกติ เช่น เสียชีวิต เจ็บป่วย ทุพพลภาพ ชราภาพ เป็นต้น นอกจากนี้ ธ.ก.ส. ยังเสริมสภาพคล่องในการลงทุนและการใช้จ่ายในชีวิตประจําวัน ผ่านโครงการชําระดีมีคืน วงเงินงบประมาณ 1,200 ล้านบาท ให้กับลูกค้าที่นําเงินมาชําระหนี้ โดยจะทําการคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชําระจริง ไม่เกินรายละ 1,000 บาท ล่าสุดมีการคืนดอกเบี้ยไปแล้วกว่า 622 ล้านบาท มีเกษตรกรได้รับประโยชน์กว่า 850,000 ราย และโครงการนาทีทองลดดอกเบี้ยสู้โควิด โดยจะลดดอกเบี้ยที่ค้างชําระรวมถึงเบี้ยปรับสูงสุด ไม่เกินร้อยละ 50 ของดอกเบี้ยที่ชําระจริง ระยะเวลาตั้งแต่บัดนี้จนถึง 31 มีนาคม 2565 หรือจนกว่าจะเต็มวงเงินที่กําหนด โดยมีการช่วยเหลือไปแล้วกว่า 1,110 ล้านบาท
“การแก้ปัญหาหนี้สินเกษตรกรเป็นวาระสําคัญที่นายกรัฐมนตรีและรัฐบาลได้ดําเนินการอย่างรอบด้าน โดยมีการออกมาตรการให้การช่วยเหลือเพื่อบรรเทาความเดือดร้อนและผลกระทบที่เกิดจากการแพร่ระบาดโควิด-19 มุ่งหวังให้ครอบคลุมกับประชาชนทุกกลุ่ม พร้อมทั้งรับฟังเสียงสะท้อนจากประชาชนและภาคเอกชนเพื่อให้การขับเคลื่อนฟื้นตัวเป็นไปอย่างมีส่วนร่วมและตรงจุดให้มากที่สุด” โฆษกประจําสํานักนายกรัฐมนตรี กล่าว
.....................
รัฐบาลไทย-ข่าวทำเนียบรัฐบาล-การประชุมคณะทำงาน เพื่อขับเคลื่อนบันทึกความเข้าใจ ว่าด้วยการยกระดับขีดความสามารถ ในการแข่งขันของภาคอุตสาหกรรมฯ ครั้งที่ 4/2564
วันพฤหัสบดีที่ 23 ธันวาคม 2564
การประชุมคณะทํางาน เพื่อขับเคลื่อนบันทึกความเข้าใจ ว่าด้วยการยกระดับขีดความสามารถ ในการแข่งขันของภาคอุตสาหกรรมฯ ครั้งที่ 4/2564
นางวรวรรณ ชิตอรุณ รองปลัดกระทรวงอุตสาหกรรม ร่วมประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 4/2564
การประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมฯ ครั้งที่ 4/2564
วันนี้( 22 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม และนายศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม ประธานคณะทํางานร่วม ร่วมประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 4/2564 พร้อมด้วยนายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้แทนจากหน่วยงานที่เกี่ยวข้องผ่านโปรแกรม Zoom
โดยที่ประชุมได้รับทราบถึงการลงนามบันทึกข้อตกลงความร่วมมือระหว่างกรมโรงงานอุตสาหกรรม และ สํานักงานพัฒนาวิทยาศาสตร์และเทคโนโลยีแห่งชาติ ภายใต้โครงการ “การขยายผลโครงการอุตสาหกรรมสีเขียว (Green Industry) เพื่อยกระดับผู้ประกอบการกลุ่มอุตสาหกรรมอาหารและอุตสาหกรรมที่เกี่ยวข้อง” รวมทั้งความคืบหน้าการดําเนินการ โครงการนําร่องสาธิตการใช้แผงโซลาร์เซลล์ปลดระวางเพื่อสร้างประโยชน์ต่อชุมชน (Solar Module Second Life for Better Life) การจัดทํา (ร่าง) มาตรฐานแผงเซลล์แสงอาทิตย์มือสอง และการจัดการซากแผงโซลาร์เซลล์อย่างครบวงจรด้วยการรีไซเคิล (Recycle)การดําเนินโครงการ SMEs Research Connect ของสํานักงานปลัดกระทรวงอุตสาหกรรม อีกทั้งได้ร่วมกันพิจารณาการบรรจุโครงการนําร่องฯ ภายใต้งาน BCG Business Forum ในช่วงเดือนพฤศจิกายน 2565 ในการประชุม APEC ปี พ.ศ. 2565
รัฐบาลไทย-ข่าวทำเนียบรัฐบาล-รมช.มนัญญา ลงใต้ส่งเสริมปลูกฟ้าทะลายโจร พร้อมตรวจเยี่ยมโครงการท่องเที่ยวเชิงอนุรักษ์ด้านการเกษตร จ.กระบี่
วันจันทร์ที่ 15 พฤศจิกายน 2564
รมช.มนัญญา ลงใต้ส่งเสริมปลูกฟ้าทะลายโจร พร้อมตรวจเยี่ยมโครงการท่องเที่ยวเชิงอนุรักษ์ด้านการเกษตร จ.กระบี่
รมช.มนัญญา ลงใต้ส่งเสริมปลูกฟ้าทะลายโจร พร้อมตรวจเยี่ยมโครงการท่องเที่ยวเชิงอนุรักษ์ด้านการเกษตร จ.กระบี่
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดโครงการส่งเสริมการปลูกพืชสมุนไพร(ฟ้าทะลายโจร)และตรวจเยี่ยมโครงการท่องเที่ยวเชิงอนุรักษ์ด้านการเกษตรโดยมีนายอําพันธุ์เวฬุตันติรองปลัดกระทรวงเกษตรและสหกรณ์นายวิศิษฐ์ศรีสุวรรณ์อธิบดีกรมส่งเสริมสหกรณ์นายโอภาสทองยงค์อธิบดีกรมตรวจบัญชีสหกรณ์นายประกอบเผ่าพงศ์รองอธิบดีกรมส่งเสริมสหกรณ์นางสาวอิงอรปัญญากิจรองอธิบดีกรมวิชาการเกษตรหัวหน้าส่วนราชการสมาชิกสหกรณ์เข้าร่วมณศูนย์วิจัยและพัฒนาการเกษตรกระบี่ต.เขาครามอ.เมืองจ.กระบี่ว่ากระทรวงเกษตรและสหกรณ์ได้มีนโยบายขับเคลื่อนการปลูกพืชสมุนไพรฟ้าทะลายโจรเพื่อป้อนเป็นวัตถุดิบให้กับผู้ผลิตยาฟ้าทะลายโจรเป็นยาต้านไวรัสโควิด-19ซึ่งพื้นที่จังหวัดกระบี่เป็นจังหวัดที่มีชาวต่างชาติเข้ามาท่องเที่ยวเป็นจํานวนมากและปัจจุบันโรคไวรัสโควิด-19ยังคงแพร่กระจายดังนั้นพืชสมุนไพรฟ้าทะลายโจรจึงเป็นทางเลือกในการบําบัดควบคุมและรักษาโรคไวรัสโควิด-19ได้ดีโดยในวันนี้ได้ส่งมอบฟ้าทะลายโจรให้แก่สมาชิกสหกรณ์จํานวน5สหกรณ์ได้แก่1.สหกรณ์นูรุลอิสลามกระบี่จํากัด(นู-รุน.อิส-สะ-ลาม) 2.สหกรณ์บารอกะฮอิสลามจํากัด(บอ-รอ-ก๊ะ) 3.สหกรณ์อิสลามตันมียะฮ์จํากัด(ตัส-มี-ยะ) 4.สหกรณ์อิสลามษะกอฟะฮจํากัด(ซา-กอ-ฟะ)และ5.สหกรณ์การเกษตรเมืองกระบี่จํากัด
นางสาวมนัญญากล่าวว่าโครงการดังกล่าวเป็นการดําเนินงานร่วมกันระหว่างกรมวิชาการเกษตรกรมส่งเสริมสหกรณ์และกรมตรวจบัญชีสหกรณ์โดยศูนย์วิจัยและพัฒนาการเกษตรกระบี่ได้สนับสนุนต้นพันธุ์ฟ้าทะลายโจรจํานวน35,700ต้นเพื่อจัดสรรให้กับสมาชิกสหกรณ์การเกษตรบางเจริญโมเดลจํากัดจํานวน47รายซึ่งพื้นที่ของสมาชิกได้ผ่านการรับรองมาตรฐานการปฏิบัติทางการเกษตรที่ดี(Good Agricultural Practices : GAP)เหมาะแก่การเป็นพื้นที่ปลูกฟ้าทะลายโจรเพื่อให้สมาชิกในโครงการบางเจริญโมเดลได้ทําการปลูกฟ้าทะลายโจรเพื่อส่งให้กับตลาดประชารัฐต่อไป
สําหรับศูนย์วิจัยและพัฒนาการเกษตรกระบี่มีพื้นที่กว่า1,500ไร่รวมพื้นที่ภูเขามีถ้ําค้างคาวและถ้ําพระมีภารกิจด้านการศึกษาวิจัยและบริการวิชาการด้านพืชและปัจจัยการผลิตรวมทั้งถ่ายทอดเทคโนโลยีให้แก่เกษตรกรและภาคเอกชนซึ่งปัจจุบันได้ดําเนินโครงการพระราชดําริเช่นโครงการอนุรักษ์พันธุกรรมพืชอันเนื่องมาจากพระราชดําริโครงการอนุรักษ์พันธุ์กล้วยไม้รองเท้านารีอันเนื่องมาจากพระราชดําริโครงการผลิตพืชแบบผสมผสานและห้องปฏิบัติการการผลิตชีวภัณฑ์โครงการขยายผลเทคโนโลยีการใช้ชีวภัณฑ์และปุ๋ยชีวภาพเพื่อการผลิตพืชปลอดภัยและอินทรีย์ซึ่งจะเป็นแหล่งเรียนรู้ให้ประชาชนเกษตรกรที่มีความสนใจด้านการวิจัยการผลิตพืชและเป็นแหล่งพักผ่อนหย่อนใจศึกษาดูงานการผลิตยางพาราพืชสมุนไพรไม้ดอกไม้ประดับไม้ผลเมืองร้อนและพืชผักพื้นบ้านในท้องถิ่น
“กระทรวงเกษตรฯไม่เพียงแต่ส่งเสริมให้มีการปลูกฟ้าทะลายโจรในทุกพื้นที่เพื่อขายสร้างรายได้และบริโภคแต่ยังส่งเสริมให้เกษตรกรหันมาปลูกพืชสมุนไพรชนิดอื่นๆโดยเฉพาะในภาคใต้มีกล้วยไม้ที่โดดเด่นเช่นกล้วยไม้สกุลรองเท้านารีดอกดาหลาเป็นต้นและมีการส่งออกไปต่างประเทศดังนั้นเราควรสนับสนุนให้ความรู้แก่เกษตรกรรวมกลุ่มกันปลูกกล้วยไม้เกิดการแลกเปลี่ยนความรู้ซึ่งเป็นการสร้างมูลค่าเพิ่มให้กับกล้วยไม้ไทยตลอดจนสร้างความมั่นคงและเติบโตในอาชีพเกษตรกรผู้ปลูกกล้วยไม้อีกด้วย”นางสาวมนัญญากล่าว
รัฐบาลไทย-ข่าวทำเนียบรัฐบาล-กรมบัญชีกลาง MOU กรุงไทย พัฒนาระบบ e-bidding เชื่อมโยงข้อมูลผ่าน Blockchain เพิ่มประสิทธิภาพและป้องกันความเสี่ยงในการรั่วไหลของข้อมูล
วันอังคารที่ 23 สิงหาคม 2565
กรมบัญชีกลาง MOU กรุงไทย พัฒนาระบบ e-bidding เชื่อมโยงข้อมูลผ่าน Blockchain เพิ่มประสิทธิภาพและป้องกันความเสี่ยงในการรั่วไหลของข้อมูล
พิธีลงนามบันทึกข้อตกลงระหว่างกรมบัญชีกลางและธนาคารกรุงไทย จํากัด มหาชน ในงานเปิดตัว e-GP Transformation for Thailand’s Future "นวัตกรรมใหม่ ติดปีกผู้ประกอบการไทย ให้ก้าวไกลอย่างยั่งยืน"
นางสาวกุลยา ตันติเตมิท อธิบดีกรมบัญชีกลาง เปิดเผยภายหลังการลงนามบันทึกข้อตกลงระหว่างกรมบัญชีกลางและธนาคารกรุงไทย จํากัด มหาชน ในงานเปิดตัว e-GP Transformation for Thailand’s Future "นวัตกรรมใหม่ ติดปีกผู้ประกอบการไทย ให้ก้าวไกลอย่างยั่งยืน" ว่า กรมบัญชีกลางได้ให้ความสําคัญและผลักดันการนําเทคโนโลยีดิจิทัลมาช่วยเพิ่มประสิทธิภาพให้กับกระบวนการทํางานของกรมบัญชีกลางมาอย่างต่อเนื่อง โดยในครั้งนี้ได้ประสานความร่วมมือกับธนาคารกรุงไทยในการนําเทคโนโลยีบล็อกเชน (Blockchain) มาช่วยเพิ่มความโปร่งใสและปลอดภัยให้กับขั้นตอนการเสนอราคาด้วยวิธี e-bidding ซึ่งจะช่วยเพิ่มความมั่นใจให้กับผู้ค้าได้ว่าจะไม่มีใครสามารถเข้าถึงข้อมูลการเสนอราคาได้ จนกว่าจะสิ้นสุดการเสนอราคาถึงจะเปิดเผยผลการเสนอราคาได้ นอกจากนี้ยังได้นํา ระบบการยืนยันตัวตนทางอิเล็กทรอนิกส์ (e-KYC) ผ่านแอปพลิเคชั่น “เป๋าตัง” มาช่วยยืนยันตัวตนผู้ค้าภาครัฐ เพื่อเพิ่มความรวดเร็วให้กับขั้นตอนการลงทะเบียนเป็นผู้ค้าภาครัฐ ลดต้นทุนให้กับผู้ประกอบการและสร้างมาตรฐานในการให้บริการของภาครัฐที่ต้องคํานึงถึงประชาชนเป็นศูนย์กลาง ซึ่งระบบดังกล่าวคาดว่าจะเริ่มใช้งานได้ในเดือนตุลาคม 2565 เป็นต้นไป
“นอกจากนี้ กรมบัญชีกลางไม่เพียงแค่พัฒนาและปรับปรุงกระบวนการภายในการจัดซื้อจัดจ้างเท่านั้น ยังเล็งเห็นถึงความสําคัญของผู้ประกอบการ SMEs และกลุ่ม Start up ซึ่งเป็นกลุ่มที่จะเป็นพลังสําคัญในการขับเคลื่อนระบบเศรษฐกิจต่อไป โดยกรมบัญชีกลางสนับสนุนให้หน่วยงานของรัฐจัดซื้อจัดจ้างกับผู้ประกอบการ SMEs ผ่านการให้แต้มต่อ เพื่อให้ SMEs สามารถเข้าถึงการจัดซื้อจัดจ้างมากยิ่งขึ้น แต่ในปัจจุบันผู้ประกอบการ SMEs และกลุ่ม Start up ก็ยังคงประสบปัญหาการเข้าถึงแหล่งเงินทุนสนับสนุน หรือมีต้นทุนทางการเงินสูงเกินความจําเป็น ดังนั้น เพื่อแก้ปัญหาดังกล่าวกรมบัญชีกลางจึงมีความพร้อมที่จะนําข้อมูลการเป็นคู่สัญญาของผู้ประกอบการกับภาครัฐ หรือผู้ประกอบการที่ได้รับงานภาครัฐโดยความยินยอมของผู้ประกอบการ เพื่อมาใช้ประกอบการขอสินเชื่อให้แก่ผู้ประกอบการ ซึ่งการดําเนินการดังกล่าวจะทําให้ผู้ประกอบการ SMEs และกลุ่ม Start up สามารถเข้าถึงแหล่งเงินทุนได้สะดวกขึ้น โดยการดําเนินการดังกล่าวเป็นโครงการที่เรียกว่า Smart Financial and Payment Infrastructure (“SFPI”) ด้วยการพัฒนาภายใต้โครงการดังกล่าวนี้จะช่วยสนับสนุนให้ผู้ประกอบการสามารถทําธุรกรรมกับภาครัฐในรูปแบบดิจิทัลได้สะดวกยิ่งขึ้น เข้าถึงแหล่งเงินทุนด้วยความช่วยเหลือของเทคโนโลยีและช่วยเพิ่มขีดความสามารถในการแข่งขัน” อธิบดีกรมบัญชีกลาง กล่าวทิ้งท้าย
รัฐบาลไทย-ข่าวทำเนียบรัฐบาล-“ชัยวุฒิ” แจงปิดลาซาด้า รอฟังศาล ชี้ต่างชาติทำธุรกิจขอให้เคารพสิทธิเเละจิตใจของคนไทยด้วย
วันพฤหัสบดีที่ 12 พฤษภาคม 2565
“ชัยวุฒิ” แจงปิดลาซาด้า รอฟังศาล ชี้ต่างชาติทําธุรกิจขอให้เคารพสิทธิเเละจิตใจของคนไทยด้วย
“ชัยวุฒิ” แจงปิดลาซาด้า รอฟังศาล ชี้ต่างชาติทําธุรกิจขอให้เคารพสิทธิเเละจิตใจของคนไทยด้วย
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคมเปิดเผยระหว่างเป็นประธานเปิดงานสํามะโนธุรกิจและอุตสาหกรรมณโรงแรมเซ็นทราบายเซ็นทาราศูนย์ราชการเเจ้งวัฒนะเกี่ยวกับกรณีการปิดเว็บไซต์ของลาซาด้าว่าต้องดําเนินการตามกระบวนการยุติธรรมตามกฎหมายขณะนี้ทางกระทรวงดิจิทัลฯกําลังรวบรวมพยานหลักฐานทํางานร่วมกับเจ้าหน้าที่ตํารวจและนําส่งเรื่องให้ศาลเร็วๆนี้ หากพบว่ามีความผิดทั้งผู้จัดทําผู้ว่าจ้างผู้รับจ้างคนแสดงคนที่ไปโพสต์ไปแชร์ทั้งหมดเหล่านี้ได้มีการรวบรวมพยานหลักฐานส่งไปให้ศาลพิจารณาว่าจะตัดสินว่าใครผิดบ้างก็จะลงโทษอย่างไรก็เป็นเรื่องของกระบวนการยุติธรรมตามกฎหมาย
ทั้งนี้ตามกฎหมายเรายังปิดลาซาด้าไม่ได้เป็นเรื่องกระบวนการยุติธรรมซึ่งดําเนินการไปตามขั้นตอนอยู่ที่การพิจารณาของศาลซึ่งขณะนี้เจ้าหน้าที่ตํารวจอยู่ระหว่างรวบรวมพยานหลักฐาน                 ส่วนกรณีที่ประชาชนมีความไม่พอใจในสิ่งที่ลาซาด้าได้ทําเพราะว่ากระทบต่อความรู้สึกคนไทยทั้งประเทศนั้นอันนี้ก็เป็นสิทธิของพี่น้องประชาชนหรือขององค์กรต่างๆที่จะแบนลาซาด้า คนไทยมีสิทธิที่จะต่อต้านหรือไม่เห็นด้วยในสิ่งที่ลาซาด้าทํา
“ผมว่ามันเป็นสิทธิของแต่ละฝ่ายก็ขอให้ทุกคนเข้าใจว่าสังคมไทยก็มีบริบทมีค่านิยมที่แตกต่างจากต่างประเทศก็อยากให้ทุกคนที่มาทําธุรกิจในเมืองไทยเข้าใจในสิ่งนี้ด้วย”นายชัยวุฒิกล่าว
************
รัฐบาลไทย-ข่าวทำเนียบรัฐบาล-กรมทางหลวงชนบทซ่อมบำรุงสะพานท่าเทียบเรือ อำเภอเกาะกูด จังหวัดตราด
วันพุธที่ 25 พฤษภาคม 2565
กรมทางหลวงชนบทซ่อมบํารุงสะพานท่าเทียบเรือ อําเภอเกาะกูด จังหวัดตราด
โดยใช้โครงสร้างหล่อสําเร็จรูปและคอนกรีตชนิดป้องกันน้ําเค็ม เพิ่มความมั่นคงแข็งแรง เพื่อให้ประชาชนใช้งานได้อย่างสะดวกปลอดภัย ส่งเสริมเศรษฐกิจการขนส่งและท่องเที่ยวอย่างยั่งยืน ตามนโยบายของรัฐมนตรีว่าการกระทรวงคมนาคม คาดแล้วเสร็จต้นปี 2566
กรมทางหลวงชนบท (ทช.) กระทรวงคมนาคม ดําเนินงานซ่อมบํารุงสะพานท่าเทียบเรือ (ตร.001) อําเภอเกาะกูด จังหวัดตราด เพื่อเสริมความมั่นคงแข็งแรงให้กับสะพาน เป็นการยกระดับคุณภาพชีวิตที่ดีให้กับประชาชนให้มีความสะดวกปลอดภัย ส่งเสริมเศรษฐกิจการขนส่งและการท่องเที่ยวบนเกาะกูดอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
สะพานท่าเทียบเรือ (ตร.001) เป็นจุดจอดสําหรับเรือลําเลียงสินค้าเครื่องอุปโภคบริโภค ขนส่งวัสดุก่อสร้างเพื่อใช้ในเกาะกูด และเป็นจุดที่เรือชาวประมงจอดเทียบใช้ในการหลบพายุในช่วงมรสุม ตลอดจนเป็นจุดจอดเรือรบของกองทัพเรือ ตั้งอยู่บริเวณบ้านอ่าวใหญ่ ตําบลเกาะกูด อําเภอเกาะกูด จังหวัดตราด ต่อเชื่อมกับจุดสิ้นสุดบนถนนทางหลวงชนบทสาย ตร.6042 บ้านอ่าวสลัด - บ้านอ่าวใหญ่ ตําบลเกาะกูด อําเภอเกาะกูด จังหวัดตราด เป็นพื้นที่ติดชายทะเล โครงสร้างมีการสัมผัสน้ําทะเลตลอดเวลา ทําให้โครงสร้างพื้นเสาและคานของสะพานท่าเทียบเรือได้รับความเสียหาย เกิดสนิมบริเวณเหล็กเสริม ส่งผลให้เกิดการกะเทาะหลุดล่อนของคอนกรีตตลอดชิ้นส่วนของโครงสร้างสะพาน
ทช. จึงได้ดําเนินการซ่อมบํารุงสะพานท่าเทียบเรือฯ โดยคํานึงถึงความแข็งแรงและความคงทนของโครงสร้างต่อสภาวะน้ําเค็ม เน้นวิธีการซ่อมบํารุงที่รวดเร็วอย่างมีคุณภาพ ลดผลกระทบจากสภาพแวดล้อม ซึ่งตัวสะพานจะมีลักษณะเป็นสะพานคอนกรีตเสริมเหล็ก ความกว้างช่วงยาวช่วงละ 5 เมตร ความกว้างช่วงสั้น 2.5 เมตร รวมความยาวสะพาน 100 เมตร โดย ทช. จะทําการซ่อมแซมด้วยการทดแทนโครงสร้างเดิมด้วยชิ้นส่วนสําเร็จรูปเพื่อหลีกเลี่ยงการก่อสร้างโครงสร้างหล่อในที่ ช่วยลดความเสี่ยงจากสภาพแวดล้อมบริเวณสถานที่ก่อสร้าง เช่น พายุฝน สภาวะน้ําขึ้น-น้ําลงลดระยะเวลาการก่อสร้าง ทั้งยังสามารถควบคุมคุณภาพการผลิตให้เป็นไป ตามมาตรฐาน นอกจากนี้คอนกรีตที่ใช้ในการหล่อโครงสร้างเป็นคอนกรีตชนิดป้องกันน้ําเค็ม มีความหนาแน่นสูง เพื่อป้องกันการซึมน้ําของคลอไรด์ โดยเหล็กเสริมที่ใช้จะทําการชุบด้วยสังกะสีป้องกันการเกิดสนิม และผิวคอนกรีตโครงสร้างจะเคลือบด้วยน้ํายาป้องกันการซึมผ่านของน้ําทะเล ทําให้ผิวคอนกรีตมีสภาพทึบน้ํา น้ําทะเลไม่สามารถซึมผ่านเข้าสู่เนื้อคอนกรีตและเหล็กเสริมได้ นอกจากตัวโครงสร้างสะพานแล้ว ยังมีการก่อสร้างส่วนประกอบของท่าเทียบเรือเพิ่มเติม ได้แก่ การก่อสร้างบันไดเทียบ สําหรับเรือเล็ก 2 แห่ง การติดตั้งยางกันกระแทก พร้อมหลักผูกเรือ ป้ายสะพาน การติดตั้งไฟฟ้าส่องสว่างบนสะพาน/ถนนต่อเชื่อม และปรับปรุงถนนเชิงลาด ถนนต่อเชื่อมสะพาน อีกด้วย ปัจจุบันการซ่อมบํารุงสะพานท่าเทียบเรือมีความคืบหน้าไปแล้วกว่าร้อยละ 10 ขณะนี้อยู่ระหว่างการรื้อโครงสร้างเดิมและประกอบโครงสร้างเสาคาน ซึ่งโครงการดังกล่าวคาดว่าจะดําเนินการแล้วเสร็จสมบูรณ์ในเดือนมกราคม 2566
รัฐบาลไทย-ข่าวทำเนียบรัฐบาล-อนุทิน เปิดประชุมวิชาการกัญชาทางการแพทย์สัญจรและมหกรรม “ปลดล็อก กัญชา กัญชง สร้างสุขภาพ สร้างรายได้” เขตสุขภาพที่ 5
วันศุกร์ที่ 11 มีนาคม 2565
อนุทิน เปิดประชุมวิชาการกัญชาทางการแพทย์สัญจรและมหกรรม “ปลดล็อก กัญชา กัญชง สร้างสุขภาพ สร้างรายได้” เขตสุขภาพที่ 5
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์สัญจร และมหกรรม “ปลดล็อก กัญชา กัญชง สร้างสุขภาพ สร้างรายได้” ของเขตสุขภาพที่ 5 สร้างความรู้ความเข้าใจการนําพืชกัญชา
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมวิชาการกัญชาทางการแพทย์สัญจร และมหกรรม “ปลดล็อก กัญชา กัญชง สร้างสุขภาพ สร้างรายได้” ของเขตสุขภาพที่ 5 สร้างความรู้ความเข้าใจการนําพืชกัญชามาใช้ประโยชน์ทั้งด้านการแพทย์และเชิงเศรษฐกิจอย่างถูกต้องตามกฎหมาย
วันนี้ (11 มีนาคม 2565) ที่ โรงเรียนประชานุเคราะห์ 45 อ.พนมทวน จ.กาญจนบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิตปลัดกระทรวงสาธารณสุข เปิดการประชุมวิชาการกัญชาทางการแพทย์สัญจร และมหกรรม “ปลดล็อก กัญชา กัญชงสร้างสุขภาพสร้างรายได้” เขตสุขภาพที่ 5 โดยมีผู้บริหารกระทรวงสาธารณสุข หน่วยงานภาครัฐ เอกชน อสม.และประชาชนเข้าร่วม
นายอนุทิน กล่าวว่า กระทรวงสาธารณสุขเร่งสร้างความรู้ ความเข้าใจเกี่ยวกับกัญชาทางการแพทย์ในระดับพื้นที่ เพื่อส่งเสริมให้เป็นพืชเศรษฐกิจ สร้างงาน สร้างรายได้ในระดับครัวเรือน ระดับวิสาหกิจชุมชน และระดับประเทศอย่างยั่งยืน โดยวันนี้เป็นการประชุมวิชาการทางการแพทย์สัญจรครั้งที่ 2 จัดที่เขตสุขภาพที่ 5 จังหวัดกาญจนบุรี มีการถ่ายทอดองค์ความรู้ แลกเปลี่ยนประสบการณ์ ในการพัฒนากัญชา กัญชง ให้กับบุคลากรทางการแพทย์ อสม.ประชาชนทั่วไปและผู้ประกอบการในพื้นที่ เพื่อสามารถปฏิบัติได้อย่างถูกต้องตามกฎหมาย และสร้างมาตรฐานอย่างเป็นระบบ ตั้งแต่การปลูก การผลิต การสกัด และการใช้ รวมถึงแนวทางการรักษา
นายแพทย์เกียรติภูมิ กล่าวว่า เขตสุขภาพที่ 5 ประกอบด้วย 8 จังหวัด ได้แก่ ราชบุรี เพชรบุรี สุพรรณบุรี กาญจนบุรี สมุทรสงคราม สมุทรสาคร นครปฐมและประจวบคีรีขันธ์ มีความหลากหลายทางสังคม วัฒนธรรม ภูมิศาสตร์ และมีความโดดเด่นในการขับเคลื่อนนโยบายกัญชาทางการแพทย์และสมุนไพรเพื่อเศรษฐกิจ ครอบคลุมทุกมิติ ตั้งแต่ต้นน้ํา โดยมีพื้นที่ในการปลูกกัญชารวมกว่า 3,000 ไร่ และยังมีกัญชาพันธุ์พื้นถิ่น ได้แก่ พันธุ์ตะนาวศรี ซึ่งเป็น 1 ใน 4 สายพันธุ์ของประเทศไทย กลางน้ํา มีโรงงานที่ได้รับมาตรฐานGMP/WHOจํานวน 3 แห่ง ได้แก่ โรงพยาบาลดอนตูม จ.นครปฐม โรงพยาบาลอู่ทอง จ.สุพรรณบุรี และโรงพยาบาลเจ้าคุณไพบูลย์พนมทวน จ.กาญจนบุรี ส่วนปลายน้ํา หน่วยงานด้านสาธารณสุข นําร่องใช้สารสกัดกัญชาทางการแพทย์แผนไทยในผู้ป่วยPalliative Careที่โรงพยาบาลราชบุรี และผลักดันการท่องเที่ยวเชิงเกษตรสมุนไพร และผลิตภัณฑ์กัญชาจากชุมชน เพื่อสร้างความเข้มแข็งและยั่งยืน
โดยงานจัดขึ้นระหว่างวันที่ 11 – 13 มีนาคม นี้ มีกิจกรรมที่น่าสนใจ อาทิ การเสวนา “สถานการณ์กัญชา กัญชง ในประเทศไทยโอกาสและความท้าทาย” ชิม ช้อป อาหารที่ปรุงด้วยกัญชา เช่น กระเพรากาญกัญ คุ้กกี้กัญชา เป็นต้น บูธความรู้วิชาการต่างๆ และบูธจําหน่ายผลิตภัณฑ์จากกลุ่มวิสาหกิจชุมชนผู้ปลูกกัญชา ฝึกทําอาหารกัญชาตํารับชาววังเพชรบุรี,การทํายาหม่อง,พิมเสนน้ํา,การเตรียมดินปลูกกัญชา และคลินิกกัญชาทางการแพทย์ บริการตรวจรักษา จ่ายยากัญชาโดยทีมแพทย์ผู้เชี่ยวชาญฟรี
****************************************** 11มีนาคม 2565
รัฐบาลไทย-ข่าวทำเนียบรัฐบาล-หญิงตั้งครรภ์หลัง 12 สัปดาห์ ควรฉีดวัคซีนโควิด-19
วันจันทร์ที่ 5 กรกฎาคม 2564
หญิงตั้งครรภ์หลัง 12 สัปดาห์ ควรฉีดวัคซีนโควิด-19
....
สถานการณ์โรคโควิด-19 ในพื้นที่ กทม. พบการติดเชื้อจํานวนมาก โดยเฉพาะในกลุ่มแรงงาน ชุมชน และครอบครัว ซึ่งข้อมูลจากทั่วโลกพบว่าหญิงตั้งครรภ์ที่ติดโรคโควิด-19 มีความเสี่ยงที่จะอาการรุนแรงกว่าคนทั่วไป
.
กรมอนามัย จึงแนะนําให้หญิงตั้งครรภ์ทุกราย รับวัคซีนป้องกันโรคโควิด-19 โดยให้รับช่วงหลังอายุครรภ์ 12 สัปดาห์เป็นต้นไป
.
วัคซีนจะช่วยลดการเจ็บป่วย และลดโอกาสคลอดก่อนกําหนดซึ่งจะเกิดผลแทรกซ้อนระยะยาวต่อเด็ก
.
ทั้งนี้ แม้ว่าหญิงตั้งครรภ์จะได้รับวัคซีนเพื่อสร้างภูมิคุ้มกันแล้ว ก็ยังคงต้องไปตรวจครรภ์ตามนัดหมายทุกครั้ง สวมหน้ากากอนามัย เว้นระยะห่าง ล้างมือบ่อยๆ ดูแลตนเองอย่างเคร่งครัด หมั่นสังเกตอาการผิดปกติของการตั้งครรภ์ และหากสงสัยว่าตนเองเป็นกลุ่มเสี่ยง หรือไปในพื้นที่เสี่ยง ต้องแจ้งเจ้าหน้าที่ทราบทุกครั้งเมื่อไปตรวจครรภ์
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ร่วมงานเนื่องในโอกาสคล้ายวันสถาปนาสำนักนายกรัฐมนตรี ครบรอบปีที่ 90
วันอังคารที่ 28 มิถุนายน 2565
รองปลัดฯ ภานุวัฒน์ร่วมงานเนื่องในโอกาสคล้ายวันสถาปนาสํานักนายกรัฐมนตรี ครบรอบปีที่ 90
รองปลัดฯ ภานุวัฒน์ร่วมงานเนื่องในโอกาสคล้ายวันสถาปนาสํานักนายกรัฐมนตรี ครบรอบปีที่ 90
27 มิถุนายน 2565 (09.00 น.) - นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ร่วมงานคล้ายวันสถาปนาสํานักนายกรัฐมนตรี ครบรอบปีที่ 90 วันที่ 28 มิถุนายน 2565 โดยมี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธีเจริญพระพุทธมนต์ ร่วมด้วยนายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี ที่ปรึกษานายกรัฐมนตรี ข้าราชการการเมือง ปลัดกระทรวง หัวหน้าส่วนราชการ รัฐวิสาหกิจ และองค์การมหาชน ในสังกัดสํานักนายกรัฐมนตรีทุกหน่วยงาน ตลอดจนข้าราชการและเจ้าหน้าที่ที่เกี่ยวข้อง เข้าร่วมในพิธี ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-โหลดเลย! แอปฯ "ทางรัฐ" ตัวช่วยดี ๆ ที่สามารถเข้าถึงบริการภาครัฐได้
วันจันทร์ที่ 4 กรกฎาคม 2565
โหลดเลย! แอปฯ "ทางรัฐ" ตัวช่วยดี ๆ ที่สามารถเข้าถึงบริการภาครัฐได้
.....
โหลดเลย! แอปฯ "ทางรัฐ" ตัวช่วยดี ๆ ที่สามารถเข้าถึงบริการภาครัฐได้
.
ทั้งการตรวจสอบสิทธิต่าง ๆ เช่น สิทธิรักษาพยาบาล สิทธิประกันสังคม ข้อมูลเครดิตบูโร ตรวจสอบทะเบียนราษฎร์ ตรวจสอบใบสั่งจราจรและชําระค่าปรับ ฯลฯ รวมถึงบริการชําระค่าน้ํา ค่าไฟ เรียกได้ว่าเป็นศูนย์รวมบริการภาครัฐที่พร้อมให้บริการประชาชน
.
ประชาชนสามารถดาวน์โหลดแอปพลิเคชัน “ทางรัฐ” ได้ทั้งในระบบ iOS และ Android คลิกhttps://qr1.be/DE6L
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอ ประสบความสำเร็จจับคู่ธุรกิจผ่านออนไลน์ 248 คู่ เชื่อมโยงมูลค่าซื้อขายชิ้นส่วนกว่า 1,000 ล้านบาท
วันพฤหัสบดีที่ 14 ตุลาคม 2564
บีโอไอ ประสบความสําเร็จจับคู่ธุรกิจผ่านออนไลน์ 248 คู่  เชื่อมโยงมูลค่าซื้อขายชิ้นส่วนกว่า 1,000 ล้านบาท
บีโอไอเผยตัวเลขการจัดงาน SUBCON Thailand 2021 Virtual Edition ในรูปแบบออนไลน์เต็มรูปแบบครั้งแรก จับคู่ธุรกิจได้มากถึง 248 คู่ คาดสร้างมูลค่าการซื้อขายชิ้นส่วนในอนาคต 952 ล้านบาท
ตลอดการจัดงาน 8 วันมีผู้เข้าชมงาน2,833ราย มีผู้สนใจเข้าร่วมฟังสัมมนา 29 หัวข้อผ่านแพลตฟอร์มมากถึง2,695คน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า ผลการจัดงานSUBCON Thailand2021Virtual Editionงานแสดงชิ้นส่วนอุตสาหกรรม และการจับคู่ธุรกิจชั้นนําของภูมิภาคอาเซียน ระหว่างวันที่ 20 – 27 กันยายน 2564 ที่ผ่านมา ซึ่งปีนี้เป็นปีแรกที่จัดงานบนแพลตฟอร์มออนไลน์เต็มรูปแบบ และตลอดการจัดงาน 8 วัน มีผู้เข้าชมงานจํานวน 2,833 ราย จาก 16 ประเทศ โดย 5 อันดับแรกของผู้เข้าชมงาน คือ ไทย อินเดีย เวียดนาม ญี่ปุ่น และสิงคโปร์ ตามลําดับ
ในกิจกรรมเจรจาจับคู่ธุรกิจที่เป็นไฮไลท์ของงานทุกปี สําหรับปีนี้มีข้อสังเกตที่น่าสนใจ คือ ผู้ซื้อในประเทศที่เป็นผู้ผลิตรายใหญ่ให้ความสนใจเข้าร่วมกิจกรรมอย่างชัดเจนอาทิ เมอร์เซเดส-เบนซ์,อีซูซุมอเตอร์,ดูคาติ มอเตอร์,เดลต้า อีเลคโทรนิคส์และ อีเลคโทรลักซ์ เป็นต้นซึ่งน่าจะเป็นปัจจัยสะท้อนการเปลี่ยนแปลงการจัดการซัพพลายเชนของบริษัทใหญ่ๆ เหล่านี้ โดยมีการปรับแผนการจัดซื้อจัดหาชิ้นส่วนในอนาคตจากแหล่งที่มีความเสี่ยงลดลง หรือกระจายความเสี่ยงในการจัดหาแหล่งผลิตวัตถุดิบและชิ้นส่วนเพิ่มขึ้น แทนการซื้อจากแหล่งเดียว ส่วนผู้ซื้อจากต่างประเทศก็จะมาจากแหล่งที่เป็นฐานการผลิตสินค้าอุตสาหกรรมสําคัญๆ ของโลก เช่น ญี่ปุ่น เกาหลี ยุโรป สหรัฐอเมริกา อินเดีย และอาเซียนเกิดการจับคู่ธุรกิจได้มากถึง 248 คู่ สร้างมูลค่าการซื้อขายชิ้นส่วนประมาณ952 ล้านบาท
นอกจากการจับคู่ธุรกิจแล้ว อีกหนึ่งไฮไลท์ที่ได้รับความสนใจ คือ การสัมมนาทั้ง 29 หัวข้อผ่านแพลตฟอร์มออนไลน์ของงานโดยหัวข้อสัมมนาส่วนใหญ่จะเน้นโอกาสและลู่ทางการค้าการลงทุนและการให้ความรู้ที่เกี่ยวกับการผลิต การลงทุน การจัดการ ซึ่งมีผู้ประกอบการทั้งไทยและต่างประเทศสนใจเข้าร่วมเป็นจํานวนมากถึง2,695คนแสดงให้เห็นว่าประเทศไทยยังเป็นแหล่งการลงทุนที่น่าสนใจ ผู้ประกอบการไทยและต่างประเทศยังให้ความสําคัญในการศึกษาหาลู่ทางการค้าการลงทุนในประเทศไทยเบื้องต้นผ่านการเข้าร่วมสัมมนา โดยหัวข้อสัมมนาที่ได้รับความสนใจมากที่สุด คือZEV Thailand Policy: Road to EV ASEAN Production HUBงานSUBCON Thailand2021Virtual Editionครั้งนี้ แม้จะเป็นการจัดงานบนแพลตฟอร์มออนไลน์
แต่ถือได้ว่าประสบความสําเร็จเป็นอย่างดี จากความสนใจเข้าร่วมงานชมงานและร่วมกิจกรรมที่สําคัญของงาน
ของผู้ประกอบการไทยและต่างชาติซึ่งการยกระดับการเจรจาธุรกิจและสัมมนารูปแบบออนไลน์เป็นการสร้างประสบการณ์ในการดําเนินธุรกิจในยุคNew Normalให้แก่ผู้ประกอบการไทยใช้เป็นเวทีเข้าสู่ และเข้าถึงตลาดต่างประเทศโดยลดค่าใช้จ่ายและเวลาในการเดินทาง ซึ่งถือว่าเป็นโอกาสที่ดีอย่างมากในช่วงเวลานี้ สําหรับการจัดงานSUBCON Thailandในปี 2565 คาดว่าจะกลับมาจัดในรูปแบบHybridEventหรือการผสมผสานระหว่างออฟไลน์และออนไลน์โดยมีกําหนดจัดในระหว่างวันที่ 18-21 พฤษภาคม 2565 ณศูนย์นิทรรศการและการประชุมไบเทค บางนา
****************************